open-index/open-wikipedia-markdown huggingface dataset:
Noam Chomski

**Avram Noam Chomsky** (7 de Diciembri de 1928, Philadelphia, Pensylvania, Estaus Unius) es un professol de lingüística nel Estitutu Tenolohia de Massachusetts (MIT).Es conocíu por hormulal la teoría lingüística ena que se basa la *[[gramática generativa]]*. El generativismu es una corrienti dela lingüística tamién conocía comu *[[gramática trasholmacional]]*. Parti dela idea de que tolas frasis duna luenga son en ralidá l'estrutura superficial, frutu diversas trashormacionis, que refrehan l'estrutura rial, la prohunda, la que esta nel pensaeru. Drentu el marcu del henerativismu tamién esarrolló la teoría sintáctica de *Reción i ligamientu*. Esta teoría de hechu es el segunderu moelu emportanti de gramática trasholmacional. A prencipius los añus noventa la línia d'envestigación que tomó la gramática henerativa hue el *[[Pograma Minimalista|Programa Minimalista]]*, que pretendi sel más un mou d'envestigación que una teoría.

## Obras
* Chomsky (1955). *Logical Structure of Linguistic Theory*.
* Chomsky (1957). *Syntactic Structures*. The Hague: Mouton. Reprint. Berlin and New York (1985).
* Chomsky (1964). *Current Issues in Linguistic Theory*.
* Chomsky (1965). *Aspects of the Theory of Syntax*. Cambridge: The MIT Press.
* Chomsky (1972). *Studies on Semantics in Generative Grammar*.

## Referencias


## Atijus p'ahuera
* Página oficial
* Weblog oficial
* Página nel MIT
Go

El **go** es un juegu d'estrategia origináriu de China. Es populal albondu en Ásia oriental, peru ca vezi mas nel restu del mundu. El nombri original del juegu, en chinu, es 圍棋 (ena escrebiura traicional) ó 围棋 (en chinu semprificau) *wéiqí* (prenunciau *Ueitxíi*). En japonés es 囲碁 *igo* i en coreanu 바둑 *baduk*. El tabreru de go consisti nuna redi con 19 linias orizontalis, i 19 de verticalis. Pa prencipiantis, o pa partidas ligeras, se puei juegal con tabrerus de 13x13 o de 9x9, conas mesmas reglas. Al escomiençu la partía el tabreru está vaciu. Las negras jueguan primeru. Endespues dambus a dos jugadoris jueguan alternativamenti. Una jugada consisti en aposal una piera nuna intersección vacia.

## Atijus p'ahuera
* Wikia de go
* Nam Ban: Club de Go de Mairil.
* Bitácura al tentu del go 
* GoProblems: Pobremas de go. 
* AEGO: Associación Española de Go.
Mancala

Se llama **mancala** a una família juegus de tabreru hundamentalmenti africanus i tamién asiáticus que compartin una sérii caraiterísticas comunis:
* Son de dos juegaoris
* Nel tabreru angunus buracus pretenecin a un jugaol i algotrus al otru juegaol.
El juegu de mancala es más conociu en Ocienti cumo l'avalé.

## Atijus

* Descripción, Reglamentus i tutorial del Mancala i Bao (en español).
* Reglas del wari
* Huegus de mancala (en catalán)
* Awale/Oware i otrus huegus de mancala
* Mancala para iPhone i iPod Touch
* Juego Bao Online, con tutorial (en inglés).
Bonifacio Gil

**Bonifaciu Gil García** jue un musiculogu y folklorista riojanu de nacencia y estremeñu d'adopción. Tuvu nacencia en Santo Domingo de la Calzada, en 1898, y murió en Madril, en 1964. 
De chiquininu jue cantol nel coru el conventu San Franciscu nel su lugal natal, ispiertandu en él una verdaera vocación pol folklori, que más tardi estuvu patenti nel su serviciu nel Ejércitu cumu educaol musical en Burgus. A los venticincu añus ganó con nº 1 las oposicionis a Músicu Milital del Ejércitu, y lo mandarun pa Badajó. 
Apasionáu pol folklori y mostrando siempri inquietúis jaðia proyectus musicalis, en 1927, junda el Conservatoriu Badajó, en el qu'ejerci cumu Directol y professol d'Armonía, y tamién essi mesmu añu cría l'Orfeón de la ciá. 

Integráu ya ena vía social y cultural pacensi, Bonifacio Gil esmienza a jolmal parti del Centro de Estudios Extremeños, jiðiendu un trebaju recopilación con mas d'ochocientus cantaris popularis y romancis d'Estremaúra. Es assina cumu Don Bonifaciu Gil se muestra acontinaol de los folkloristas estremeñus del S XIX contandu siempri con ayúa d'istitucionis púbricas movías pol cierta sensibilización social sobre la necessiá la recogía y estuyu los materialis folklóricus.
 
Bonifacio Gil vivió ventitrés añus en Estremaúra. La su deicación al folklori estremeñu está refrejá en una gran lista pubricacionis. Más, por encargu el Instituto Español de Musicología , acometió lo que pol antocis se denominó “Missionis Folklóricas” : acorrió varias provincias y llega a arrejuntal más de dos mil cantaris recogíus en distintus cancionerus, talis cumu el Cancioneru 'e Graná, el de Ciá Rial, el de Cadis y el de Toléu. 

Amás del su trebaju recopilación y pubricación de cancionerus, tamién s'intresó pol angunus aspectus monugráficus del Folklori: infantil, taurinu, del campu, históricu, de Naviá...

## Activiáis en Estremaúra
Bonifaciu Gil llegó a Badajó en 1924. Integrándussi de seguía nel Atenéu Badajó, comparti las sus aficionis curturalis con professoris, escritoris y artistas, y esmienza a acorrel Estremaúra para acercalsi verdaderaenti a la su cultura. 

Los sus primerus viajis de recogía folklori juerun a Puebla la Carzá, Campanariu y Trujillu; y esmienza a arrejuntal cantaris y leyendas que le cuenta el puebru. Aconsigui unus 150 cantaris y romancis, qu'una vez estuyáus y crassificáus, considerará cumu autóctonas d'Estremaúra, desechando angunas pol no sel tradicionalis.

## Atijus
*Sobre Bonifacio Gil Garcia (en castillanu)
Erodium mouretii

***Erodium mouretii*** es una espécii botánica yerbácia i perenni pretenecienti a la família las heraniácias. Se le consieraba un endemismu marroquín, hata el su descubrimientu a meyaus de los añus setenta del sigru passau enas sierras centralis de la província de Baajós (Estremaura). Pol mé la su escasa presséncia i a la dispelsión las sus puebracionis s'alcuentra protehia, ya que está catalogá cumu espécii vurnerabri.

## Abitaeru
Esta espécii s'alcuentra pressenti en canchalis cuarcíticus comprendius entri los 400 i 800 metrus d'artitú, enraizandu en grandis grietas con albundosa matéria orgánica (mayoritariamenti d'orihin vehetal, inque enriqueziu con nitróhenu proceenti las cagás las avis qu'abitan enos própius canchalis).

## Descrición
Pressenta un gran rizoma linificau i las sus enfrorescéncias tiinin de 5 a 10 froris, las cualis son ermafroitas i suzigomórficas.

## Destribución
Es una pranta caraiterística del norti d'África. Nu estanti, dessistin pequeñas i dispelsas puebracionis nel suroesti la península ibérica. Se postulan dos teorias pa exprical esti hechu, dambas dos basás nel caráitel zoocóricu la pranta:

*La más probabri es que los sus frutus llegaran cona emportación de ganau ovinu dendi Marruecus duranti la Guerra Cevil Española.
*La otra endica la posibiliá de qu'essus mesmus frutus hueran pegaus al prumahi de avis migratórias qu'abiten enos mesmus roqueus.

## Huentis

## Atihus
Iponati

**Iponati** (en griegu *Ἱππῶναξ*, "caudillu caballus" ) hue un cantautol satíricu hóniu.

## Via
Iponati era natural la cia hónia d’Éfesu, pátria tamién d’Eráclitu i afroreció pa la segunda metá el sigru VI. Nolmalmenti se le mienta cumu Iponati d’Éfesu. Son nulas las enteracionis tocantis a la su via. Dalcuerdu cona opinión común, bia naciu en güena família, peru pol mó el soberanu Atenágora tuvu que dehuyil d’Éfesu pa buscal arriu enas Clazómenas. Estu veloquí lleva a pensal que la família Iponati huera del partiu contráriu u simprimenti inimiga el nuevu tiranu.
 
La situación nu sedria demaseau favorabri quandu plontu se vidu ena calli de pidiol. En estuviendu de méndigu tuvu que gandayeal, gandingueandu polas esquinas, cantandu pa puel vivil. S’inora la fecha la su muerti.

## Obra
El cantautol Iponati escrebió yambus bulronis i de guarreu, lo mesmu qu’Arquílocu i Semónidi, ara, mas mancornantis i rúspirus. Se conselvan angunus framentus largus i algotrus mas escachainus enos que, abati gañendu, se queha de la su situación probécia, piyendu pan, vinu i un berrendu pa tapalsi, groheándusi de la su própia mala fortuna con un ton mangalochanu, gastandu luenga la calli.

## Abreviaturas
Dalcuerdu con el *Liddell-Scott*, l’abreviatura qu’alcibi esti autol es la de *Hippon.*, sigún el su nombri latinizau *Hipponax*.

## Bibliografia
* Liddell H., G., Scott R., *A Greek-English Lexicon*, Oxford, 1996.
* VV. AA., *Antología de la poesía lírica grieg*a, entrod. i trad. C. García Gual, Alianza, Mairil, 2001.
Almán

**Almán** (en dóricu Ἀλκμάν, en hónicu-áticu Ἁλκμαίων) hue un maestru coral, músicu i pueta griegu, autol de parténius.

## Via
Esti autol, a la escontra la huerça autoris griegus, es conociu pol su nombri nel su dialeutu, qu’era el dóricu. Almán afroreció pa meyaus la segunda metá el sigru VII e. C. i el su lugal nacéncia es mu descutiu. Unus opinan qu’era espartanu, otrus que lídiu i otrus qu’un espartanu aconllegau con Lídia. Las huentis antíguas dan datus a favol de dambas a tres possibiliais, en ihendu la Suda sel lacóniu, un epigrama sel de Sadi i otrus testimoñus son ambíguus. La Suda da amás el nombri su pairi: Damantu u Tiraru.

Anque el su orihin es escuru, lo ciertu es que Almán tinia nombri dóricu, componia nesta palra (ena varianti lacónia) i amás vivió en Esparta, andi trebaharia. Duna holma u otra, Almán alquirió los conocimientus líricus del orienti el mundu griegu, la zona hónia i lídia, qu’era dondi vinia la puesia desti heitu. La Suda assigura sel el primeru en entral el cantaeru nu essamétricu. L’albeliá Almán le pusu al pueta frenti los corus doncellas cumu maestru, convirtiéndusi nunu los compositoris parténius mas famosus la epoca i de la Antigüeá. Consiguió assina agarris entri las pressonas mas enfruyentis la ciá, cuyas ihas eran selecionás pal bailaeru i cantaeru las fiestas espartanas.

S’inora otrus datus tocantis a la su via.

## Obra
Pol mé dun papiru ehíciu (P. Oxy. 3209) se sabi que los alehandrinus eitarun un total de seis librus pretenecientis al pueta lacóniu, cuyus tolas composicionis eran parténius. La Suda amás mienta que compusu pelillerias i una obra de la que nu se sabi ná entitulá *Κολυμβῶσαι*.
 
El estau en que se conselva la su obra es mu escachaina, ubiendu bichus bastanti largus hata velsus andi namás dessistin dos u tres letrinas. De lo conselvau, namás se puein ascribil dos framentus: *PMG 1* i *14* al libru primeru los parténius i el *PMG 17* al terceru.
 
Almán hue unus los autoris mas comentaus ena Antigüeá dalcuerdu con el testimoñu los deferentis comentárius i escólius. Ya el própiu Aristóteli s’enteressaba pola pátria el autol.

## Abreviaturas
Sigún el *Liddell-Scott*, esti autol alcibi l’abreviatura *Alcm.* del su nombri latinizau *Alcman*.

## Bibliografia
* Liddell H., G., Scott R., *A Greek-English Lexicon*, Oxford, 1996.
* VV. AA., *Antología de la poesía lírica griega*, entrod. i trad. C. García Gual, Alianza, Mairil, 2001.
* VV. AA., *Lírica. Poemas corales y monódicos, 700-300 a. C.*, entrod., trad. i not. P. Rodríguez Adrados, Gredos, Mairil, 1982.
* *Suidae Lexicon*, ei. A. Adler, Stutgart, 1967.
Parténiu

El **parténiu** u **parteneu** (en griegu *παρθένειον*, de *παρθένος* "vilhin, doncella") era una composición coral ena que s’ehecutaban recitalis, cantis i bailaus de holma entrivolá, própia las fiestas los puebrus l’Antígua Grécia.

## Composición
El parténiu era una composición coral encargá a un pueta professional quien componia el testu, la música i derihia al coru ena dança. Esti coru estaba compuestu pun númiru detelminau doncellas que cantaban i bailaban, froreás dentri l’aristocrácia local. 
De los gastus i la olganización s’encargaba un coregu, que pia sel ombri u muhel. 

Avezis el própiu coregu cantaba hunta el coru. Enas composicionis Almán, los parténius tinian partis monódicas, qu’eran el proémiu i prólogu la pieça, mentris que la parti central era ehecutá polas vozis en coru femininas. Nessas partis monódicas estaban derihias al coregu u al própiu coru femininu. Nu es de siguru qu’el pueta huera el mesmu que cantara los solus, puestu qu’esti, anqu’era el diretol la hunción, nu siempri participaba dentru la escenificación. 

## Heitu
Las parténius s’olganizaban en fiestas localis en onol a angún dios, cumu los que bichaba Almán en onol a Ártemi Órtia, i holmaban parti dotras celebracionis sigún las costumbris de ca lugal. Hueraparti el cantu i el bailaus, los parténius muestraban la frol la nueva aristocrácia compuesta polas moças mas pulias la ciá. Nesti sintiu tien relación con otras celebracionis andi se rindi curtu a la belleza, dessibiendu a las hóvin polas sus albeliais —canti en parténius i epitalámius— u físicu —carreras en Olímpia—.

Escrebioris parténius renombraus ena Antigüeá huerun Almán i Píndaru.

## Bibliografia
* VV. AA., *Lírica. Poemas corales y monódicos, 700-300 a. C.*, entrod., trad. i not. P. Rodríguez Adrados, Gredos, Mairil, 1982.
Luenga córnica

El **Córnicu** es una luenga certa palrá nel condau británicu de Cornuallis (n'ingrés *Cornwall*, en córnicu *Kernow*). Tien un 80% de paeciu col Bretón i un 75% col Galés, palrau ena mesma isla.
Esapaeció cumu luenga d'úsiu abitual nel siglu XIX, sustituia pola luenga ingresa, peru hue arrecuperá nel primel cuartu del sigru XX.
## Caraiterísticas
S'esarrolla cumu un dialetu sudociental del viehu i sintèticu britànicu, cun fonolohia, morfolohia i sintassis más propia del bretón que del galés. Dalgunas de las caraterísticas del idioma son:
* En fonologia, cámbeu de T i D meyana i final en S o Z.
* Ausència de cámbeu nasal.

En cuantu al su vocabuláriu, mantien muchu paiciu col bretón i el galés:




## Huentis

## Atihus
*
* Eición córnica de Wikisource
Picómetru

El **picómetru** (de *picu* i *metru*) es una uniá longol endrentu el sistema métricu qu’equival a una billonéssima de metru, es izil, 10-12. Esta uniá velaquí se gasta pa miil distáncias enos andaris atómicus, anque se bicha mas el ångström, qu’equival a 100 picómetrus.

## Abreviatura
Esta uniá, dalcuerdu con el SI, tien cumu abreviatura *pm*, de mó que 1 pm = 1×10-12 m.
Ångström

El **ångstrom** (prenunciau [ˈɔ̀ŋstrœm] en suecu, en estremeñu [ˈɑhtthɾuŋ]) es una uniá miia qu’equival a una diesmillonéssima de metru, es izil, a 10-10. Tien esti nombri en onol al físicu suecu Anders Jonas Ångström.

Esta uniá se gasta prencipalmenti pa miil longoris onda i enos andaris molecularis i atómicus.

## Abreviatura
Esta uniá cuenta cona particulal abreviatura *Å*, letra sueca cona que comiença, de mó que 1 Å = 10-10 m.
Mou dóricu

Pol me una confusión hestórica, el **mou dóricu** pue tratalsi de dos diferentis mous musicalis u escalas diatónicas.

## Mou Dóricu Griegu

El mou dóricu acibi el su nombri polos griegus dorius. En teoría musical griega estaba basáu nel tetracordu dóricu (sigún la telminología griega): una seri descendenti 'e dos intervalus dun tonu siguíus pol unu dun semitonu. Apricáu a una octava entera, el mou dóricu se costruía con dos tetracordus dóricus separáus pol un intervalu dun tonu. Estu es lo mesmu que tocal las tecras brancas del pianu (ascendiendu, cumu se cuentan uguañoti las escalas) de mi a mi: Mi-Fa-Sol-La-|-Si-Do-Re-Mi. Ponel el tonu que separa dambus tetracordus abaju la escala y ejal los dos tetracordus juntus produði el mou hipodóricu ("pol baju el dóricu"): La-|-Si-Do-Re-Mi-|-(Mi)-Fa-Sol-La. Ponel los dos tetracordus juntus y el tonu que los separa riba la escala produði el mou hiperdóricu ("pol cima el dóricu"), que es el mesmu qu'el mou locriu moelnu u meyeval.

Pa lial más las cosas, el mou dóricu griegu es el mesmu qu'el mou frigiu meyeval u el moelnu.

## Mou dóricu medieval i moernu

La ilesia cristiana enos sus primerus tiempus crió un sistema con ochu mous musicalis que juerun relacionáus conos mous griegus antigus. En malinterpretandu los testus latinus de Boeciu, los mous meyevalis acibierun nombris de los antigus mous griegus de jolma incorrecta. Assina qu'ena música meyeval u moelna el mou dóricu es una escala diatónica que se correspondi conas tecras brancas del pianu tocás de Re a Re. Anque paji una escala mayol tocá a partil del segundu grau, el risurtáu tínu un sabol a escala menol, ya qu'el centru tonal passa al Re y el intervalu 'e tercera menol entre el primel grau Re y el tercel grau Fa mos jaði sentil argu autáu al tonu menol. Si se constrúi un acordi cona tónica, la tercera y la quinta, ésti es un acordi menol.

El móu dóricu siguiría esti patrón d'intervalus:

Tonu-semitonu-tonu-tonu-tonu-semitonu-tonu... Y güerta a empienzal.

Ejemprus:

* El mou dóricu en Re contendría tolas mesmas notas de la escala mayol en Do esmienzandu pol Re.
* El mou dóricu en Sol contendría tolas mesmas notas de la escala mayol en Fa esmienzandu pol Sol.
* El mou dóricu en La contendría tolas mesmas notas de la escala mayol en Sol esmienzandu pol La.

El mou dóricu es simétricu, quijiendu estu iðil qu'el patrón de tonus y semitonus es el mesmu en descendiendu y en ascendiendu. La diferencia entri la escala menol natural moelna quea bien ejemprificá ena relativa dureða nel sextu grau la escala. Ena escala menol moelna, esta nota quearía un semitonu más pabaju.

Efectivamenti, el mou dóricu es autáu a la escala menol natural (u el mou eólicu) pero con el sextu gráu subíu un semitonu. Pa lial más las cosas, el mou dóricu meyeval u moelnu es el mesmu qu'el mou frigiu de los antigus griegus.
Poitevin-Saintongeais

El **poitevin-saintongeais** llamau tamién el **parlanjhe** (*poetevin-séntunjhaes* o *parlanjhe* en poiteví-santongès; *poitevin-santongeais* en Luenga francesa ) és una luengua romànica de la família de las luengas d'oïl peru derivá del ocitanu nel su orihin, palrá en Poitou-Charentes, la Vendée, el Pays de Retz i la Maine-et-Loire, al norti de la Gironda (província d'Aquitània). Tamién es palrá en ciertas regionis d'Indre-et-Loire, l'Alta-Viena i la Dordonya, en las antiguas províncias de Poitou i de la Saintonge, en Francia. Ogaño alcuentransi rasgus del pictavín-santonxés i, en heneral de las palras d'oïl del oesti cumu'l normandu, nel francés de Quebec, Acadia i Luisiana. Esti hechu sueli espricasi porqui la la mayoría de los colonus francesis istalaus n'América del norti a partil de 1608 eran orihinarius de rehionis del oesti del país, cumu Poitou o Normandía .

## Angunus autoris en Poitevin-saintongeais
* Jean Drouhet (1617-1681) 
* Jean Babu (1631-1700). 
* François Gusteau (1699-1761) 
* Jean-Henri Burgaud des Marets (1806-1873) 
* Auguste Gaud (1857-1924) 
* Jean Athanase, conocíu como Yan Saint-Acère (1861-1932) 
* Marc-Henri Evariste Poitevin, conocíu como Goulebenéze (1877-1952). 
* Yves Rabault (1910-1990) 
* Jean-François Migaud (nacíu en 1937) 
* Freddy Bossy (nacíu en 1954 ) 
* Eric Nowak (nacíu en 1964) 

## Bibliografía
* Michel GAUTIER :*Grammaire du poitevin-saintongeais* - Mougon Geste Éditions, 1993.
* Liliane JAGUENEAU: *Le parlanjhe de Poitou-Charentes-Vendée en 30 questions* - La Mothe Achard , Geste Editions , 1999.
* Vianney PIVETEA: *Dictionnaire poitevin-saintongeais* - Mougon, Geste Editions, 1996.

## Atijus
* Luengas i dialetus de Francia
* La langue Poitevine-Saintongeaise
sur l'internet
* nireblog
* Dicionariu en línia francès/poitevín-saintongais
* Pàhina mu compreta en francès i poitevín-saintongeais
* Promoción del parlanjhe
Aquitania

**Aquitania** hue una región almenistrativa del sudoesti de Francia, drentu del territoriu d'Ocitania (parti de Gascuña, el Bearn e Iparralde). Comprendía los departamentus de Dordoña, Gironda, Landes, Olt i Garona i Pirineus Atlánticus. La capital d'Aquitania era Burdeus.

La región dessitió entri 1982 i 2015. El 1 de eneru se fusionó con los departamentus Poitou-Charentes i Lemosín pa crial el departamentu de Nueva Aquitania.

## Monecipius importantis
* Burdeos: 925.253 bz (1999). 
* Pau: 216.830 bz. 
* Baiona: 213.969 bz. 
* Agen: 94.659 bz. 
* Périgueux: 91.585 bz. 
* Bergerac: 72.891 bz. 
* Mont-de-Marsan: 54.577 bz. 
* Arcachon: 54.204 bz. 
* Dax: 49.219 bz. 

## Atijus p'ahuera

* Portail officiel de la Région Aquitaine
* Site institutionnel du Conseil Régional d'Aquitain 
* '''C'''omité '''R'''égional de '''T'''ourisme d''''A'''quitaine
* Portail de l'information et des loisirs en Aquitaine
* Portail régional de l'INSEE
* Voir - Dossier thématique de l'INSEE, statistiques démographiques et sociales.
Quintu Cúrciu Rufu

**Quintu Cúrciu Rufu** (en latín Quintus Curtius Rufus), hablaol i escrebiol latinu, autol las *Historiae Alexandri Magni*.

## Biografía
Cúrciu Rufu preteneció a la *gens Curtia*, sigún se puei entendel del su nombri. Hueraparti destu, ná mas se conoci desti autol. Es possibri que trebahara de hablaol pol estilu la su obra i que viviera en epoca emperial. Se conoci que vivió en tiempus emperialis pol un passahi la su obra (X 9 1-6), ena que hazi una alabáncia al emperaol, quiziá Cláudiu. De sel ciertu estu, lo situaria pal sigru I ed. C.

## Obra
L’obra Cúrciu qu’abemus s’entitula *Historiae Alexandri Magni* "*Estórias Alehandru el Grandi*". Namás mos án llegau ochu librus, haltandu los dos primerus, polo qu’el relatu escomiença nel tercel libru, cona toma las Celenas, nel 333 e. C. Amás halta tamién el testu entri los librus V i VI i la parti central el IX.
 
Estas estórias cuentan los hechus i via Alehandru el Grandi tomandu cumu huenti prencipal los escritus Clitarcu, biógrafu del mesmu sigru en que vivió Alehandru. Con tó i con essu, el estilu retólicu, garifu i con heribequis narrativus hazin desta obra mas qu’una estória u una biografia, una via novelá, andi dessistin cartas, diálogus, escenas tráhicas i otrus repeñicus própius el hablaol que decora quantu dis. Nesti sintiu, s’opón a Arrianu, quien escrebió tamién al tentu Alehandru pero de holma chana i lisa.
 
## Abreviaturas
Dalcuerdu con el catálogu el iciónariu *Oxford*, esti autol alcibi l’abreviatura *Curt.*

## Biblografía
* *Oxford Latin Dictionary*, Oxford, OUP, 1968.
* Quinto Curcio Rufo, *Historia de Alejandro Magno*, entrod. i trad. F. Pejenaute Rubio, Gredos, Mairil, 1982.

## Atijus p'ahuera
Gurejele

**Gurejele**, tamién conocius cumu **Dick et Hnatr Buama** es un grupu de música populal canaca i unu los prencipalis representantis desti géneru. Estus músicos, oriundus de Nueva-Caledónia, goçan duna cierta fama entri el púbricu del su pais, assín cumu en várias islas del Pacíficu. Gurejele es sin dua el grupu canacu más populal ena región melanésia, ondi hizun conciertus en Vanuatú i una gira enas Islas Salomón. Una las cancionis que hizun famosu al grupu es la reivindicativa *C'est la France qui paye*, compuesta pol Dick Buama.

## Discografia
**Wabeb Bulu* -1993 
**Waero* - 1995
**Hnoro Mane* - 2000
**Co mece ko* - 2001
**Eau Claire* - 2005
**L'intégrale* - 2006

## Huentis

## Atijus
*C'est la France qui paie
*Atuación en diretu de Dick & Hnatr Buama
Alceu

**Alceu** (en griegu Ἀλκαῖος [ɑlkâjos]) hue un cantautol aristócrata lésbiu.
## Via
Las referéncias tocantis a la via Alceu se conocin por mé la su própia poesia, especialmenti la política. Alceu vivió en Mitileni, en Lesbu pal sigru VI e. C. Pretenecia a una família aristócrata de la que se enpollinava i de la quala deprendió los valoris que la nobreza local representava. Su germanu Antiménida luchó conos babilónius i ena batalla la puenti contra Pítacu. Otru germanu suyu hue Ciqui. Tuvu amigus nobris, enque la su precupacion le venia cona crisi que corria la nobreza lésbia cona enposicion los governantis assolutus enas prencipalis ciais la isla. Alceu s’enfrontiló al bandu Mírsilu junta Pítacu pa derrocá-lo del poel. La traicion Pítacu hizu qu’Alceu tuviera que ahuyil pa Pirra andi hecharia en falta la via ricu, prevocandu la rompiura entre las dos famílias, la de Pítacu i la de Alceu.

Endespuesinu, pal 590 e. C., Pítacu es ligiu *αἰσυμνάτας* la ciá. El poeta huyi al destierru i en Lídia s’alia con Aliati. Dende tierra lídia cabildaria conjuras contra el actual governaol Mitileni, pero sin trumfu dengunu. La condicion la nobreza aristocrática decreci frenti a la nueva burguesia i las rehormas Pítacu i el partiu Alceu se va escarchandu, fracasu tras fracasu.

.

## Obra
Ena epoca alejandrina la charramandusca obra Alceu s’organizó en dies librus, cuyus namás se conoci con cierta segurança sel el primel d'ellus d’inus a Apolu i a las Nimfas. 

Ena obra Alceu se ven dos caras dun mesmu pueta: la del políticu que s’esgarra por drentu de la inpoténcia anti la situacion i la del vironderu qu’ahoga los aginus enas furrionas. Omeru i Arquílocu son referentis enas sus cancionis. 

Alceu escrevió en eólicu lésbiu natural la su isla.
 
El estau la su obra está mu escarchau, de mó que essestin caquinus de longol variabri. La huerça los fragmentus conselvaus son de rezienti hallaura, proceentis de bichas papirácias. 

## Abreviaturas
Esti autol recebi l’abreviatura *Alc.* del su nombri latinizau *Alcaeus*, d'alcuerdu con el catálogu el *Liddell-Scott*.

## Bibliografia
* Safo-Poetas arcaicos, *Lírica*, entrod., trad. i notas P. Rodríguez Adrados, Gredos, Mairil, 1982.
* Liddell H., G., Scott R., *A Greek-English Lexicon*, Oxford, 1996.
* VV. AA., *Antología de la poesía lírica griega*, entrod. i trad., Alianza, Mairil, 2001.
Gascón

El **gascón** (en ocitanu: *gascon*) es el dialeutu más ociental el ocitanu, mu deferenciau pol mó el su sustratu vascu. El aranés es un sudialeutu el gascón pirenaicu palau nel ocienti de Cataluña en España.

## Etimolohia
Las parabras «*gascón*» i «*[[luenga vasca|vascu]]*» tienin el mesmu orihin etimolohicu : *vascon*.
*Gascón* es una adatación aquitanu-romana la prenunciación hermánica *Waskon*.

## Bibliografía
* *Es gascons e era musica*. Musèu dera Val d'Aran (Departamento de cultura de la Generalitat de Catalunya). Direción i cordinación Jusèp Mª Boya i Carmen Gassó (1988). 
* BEC, Pierre. "La langue occitane". Coleción *Que sais-je?*, Paris, PUF, 1963. 
* "Etnomusicológia, la música tradicional: conceptos y campos de acción de la ciencia etnomusicológia". Revista musical Catalana, nº15 eneru 1986. 

## Atihus
* Museu del Valli d'Arán
* Etnología del Gascón (en ingrés)
* Vasco i Gascón (en inglés)
Dialeutu panfíliu

El **panfíliu** era un dialeutu el griegu palrau enas tierras de Panfília.

## Domiñu
El panfíliu se destendia al sul Anatólia pacullá los lícius, ena rehín llamá Panfília. Hue tierra colonizá pol griegus pretenecientis a várias zonas dialeutalis, de mó que se produhu una mestura al entral en contautu nuna zona aislá el domiñu griegu ciais de destintas palras griegas. Es un dialeutu de los mas arcaicus i del que menus se conoci.

## Rasgus fonéticus
* Conselvación el grupu *τι* sin assibilal: *φίκατι* (át. *εἴκοσι*).
* Perda la *ν* en posición emplotiva tras nasalización la vocal anteriol: *ὄδυ* (át. *ὄντων*), *ἀτρώποισι* (át. *ἀνθρώποις*). 
* Sonorización el grupu *-ντ*- a -*δ*-: *ὄδυ* (át. *ὄντων*).
* Afechi la *-ο* i *-ω* en sílaba final átona: *ὄδυ* (át. *ὄντων*), *Θανάδωρυς*.
* Aférisi *ἀ*-: *Θανάδωρυς* pol **Ἀθανάδωρυς*, quiziá pol enfruyéncia las luengas minorasiáticas cona que tuvu contautu.
* Volución las oclusivas aspirás a las sonoras correspondientis tras sílaba trabá: *σθ > σδ, νθ > νδ*.
* Fricativización de [w] enicial i conselvación en posición interna: *φίκατι > ϝίκατι*.

## Rasgus morfolóhicus
* Dativu prural en -*σι* (-*αισι, -οισι, -εσσι*).
* Nombris en -*ῖϝυς* frenti al -*ευς* hónicu-áticu.

## Rasgus sintáticus
El panfíliu está fartu el artículu, a la escontra de los demás dialeutus que en mayol u minol miia lo gastan. Esti hechu demuestra l’antigüeá desta palra.

## Léssicu
### Preposicionis, alvérbius, conhuncionis
* *περτί* (át. *πρός*): "pa".
* *ἰ(ν)ς* (át. *εἰς*): "a".

### Nombris
* ἄτρωπος (át. ἄνθρωπος): “ombri”.
* Ἀπέλλων (át. Ἀπόλλων): “Apolu”.
Éfesu

**Éfesu** (en griegu Ἔφεσος, en turcu Efes) era una antígua ciá griega ena costa oesti anatólia, ena rehión conocía cumu Hónia, ena Antigüeá griega. Hue una las dozi ciais que pretenecian a la Liga hónia.

La ciá hue soná pol templu Artemi, una las sieti marabillas el mundu i nel que Eráclitu depositó los sus escritus quantis que los escrebió. Nel sigru V hue estruia i recostruia pol Costantinu I. Nel 614 gorvió a sel estruia pol un socotreu tierra i a partil dessi momentu la su emportáncia cumu ciá comercial i curtural declinó pol compretu. Ogañu, los restus la vieha ciá anda al sul Selçuk, Turquia.
 
D’Éfesu huerun presonahis sonaus cumu el filósofu Eráclitu, los pintoris el sigru V e. C. Zeussi i Parrásiu u el pueta bizantinu Manuel Fili.
Béarnes

El **béarnes** o **bíarnes** es el nombri que se li dá a l'ocitanu palrau nel Bearn en Aquitánia (Fráncia). Se trata duna varianti el gascón, la cual presenta tamién variantis diatopicas. Hue gastau cumu luenga aministrativa i hurídica nel Bearn i enas regionis prossimas: Reinu de Navarra, Zuberoa i Foix. 

## Atihus
* Portal béarnes
* El bearnès 
* Bearnès i gascó
Aranés

L' **aranés** es una varianti la luenga ocitana, concretamenti del dialeutu gascón, próssimu a las varierais de Comenge. Es la luenga propia el Valli d'Aran (*Val d'Aran*). Es luenga oficial en toa Cataluña huntu col castellanu i el catalán. 

## Usu dela Luenga

## Atijus p'ahuera
* Trautol català-aranès i aranès-català
* Cursu i atihus sobri l'aranès
* Cursu d'aranès
* Al tentu l'aranès
* Pàhina sobri l'aranès
* Diccionariu infantil català-aranès
Abderrahmane Abdelli

**Abderrahmane Abdelli** (2 d'Abril de 1958, Tizi Ouzou, Argelia) es un musiqueru, componeol i canta-utol berebel conociu por mestural el estilu tradicional ancestral dela su tierra conos estilus moernus de sotras colturas.

## Biografía
### Vida
Abdelli tuvu nacencia en Mechta Behalil, ena Cabília Argelina, en runchándusi la Guerra dela Endependencia dessi pais. La su familia hue despraçá quandu las huerças francesas bombardearun el su puebru, Kennour. Endipués la guerra, la familia d'Abdelli s'assentó ena ciá costera de Dellys, ena Cabília. En huendu entovia un zagalinu, Abdelli costruyó la su primel quitarra duna lata vieja d'azeiti güera, una tabra maera i hilu pescal. Alú de dominal la quitarra, el maestru música ''chaabi'' Chaïd Moh-Esguir le deprendió a tocal la mandolina.

Abdelli hizu el su debut musical en Dellys, Cabília, nel festival Algerian Independence de 1974.

### Correura profissional
## Discugrafía
## Premius i reconocencias

## Referencias

## Atijus pa'huera
* Página oficial d'Abdelli;
Pompeyu Trogu

**Pompeyu Trogu** (en latín *Gnaeus Pompeius Trogus*) hue un estoriaol latinu el sigru I.

## Biografía
Pompeyu Trogu es d’orihin helmánicu, coetanu dotru estoriaol, Titu Líviu i preteneci a las nuevas heneracionis latinus inlustris i curtus de províncias, ombris de letras, que nu son itálicus i que consiguin fama endispués en Roma. Vivió pal sigru I. ed. C.

## Obra
Trogu es conociu pol bel escrebió las *Historiae Philippicae* "*Estórias filípicas*", una obra que relataria una estória univelsal qu’albarcaria los puebrus conocius ena Antigüeá i qu’arremataria pa meyaus sigru.

Nestas estórias, Roma, el empériu, quearia cumu un puebru mas. Atiha cona conceción qu’escomiença a precibilsi en Titu Líviu i que destacaria en Floru, una bicha ena qu'el mundu se va olganizandu pol mé la estória los destintus puebrus, reinus i empérius que se van holmandu. En pretenenciendu a las províncias, más huendu d’orihin helmánicu, nu ubu güena opinión ni loa Roma. 

De la su obra namás se conselvan framentus suertus dangunus los librus la su obra, que, craro está, ubu de sel estensa, enhallaus enos escritus Plíniu.

Tamién mos á llegau un caquininu testu pretenecienti a un *De Animalibus* "*Al tentu los animalis*".

## Abreviaturas
Esti autol, dalcuerdu con el catálogu el icionáriu *Oxford*, alcibi l’abreviatura *Trog.*
Afro Celt Sound System

**Afro Celt Sound System** es un grupu musical que fusiona la música *dance* i eletrónica en heneral con rismus celtas i africanus. Hue holmau pol quitarrista i proutol Simon Emmerson, i es consierau un "supelgrupu" de músicas del mundu, con albundosas colaboracionis enos sus álbumis.

Lo sus discus án siu publicaus pol sellu Peter Gabriel Realworld Records i es el grupu que más ventas acarreó pal sellu, endispués del própiu Gabriel. Se hizun famosus polas sus atuacionis en vivu nel festival WOMAD. Firmarun un contratu con Realworld Records pol cincu álbumis, contratu qu'acabihó con el discu *Anatomic*.

## Miembrus

* Simon Emmerson (quitarra, proución)
* N'Faly Kouyate (cora, balafón, ngoma, vozis)
* Moussa Sissokho (djembé, talking drum)
* James McNally (Bodrán, acordeón, whistle)
* Johnny Kalsi (Dhol)
* Iarla Ó Lionáird (vozis)
* Emer Mayock (tin whistle, frauta, uillean pipes)
* Martin Russell (tecraus, producing, engineering, programming)

## Discografia
# *Volume 1: Sound Magic* (1996)
# *Volume 2: Release* (1999)
# *Volume 3: Further in Time* (2001)
# *Seed* (2003)
# *Pod* (2004)
# *Volume 5: Anatomic* (2005)
## Atijus
*Afro Celts en Realworld Records
*Páhina de fans
*MySpace d'Afro Celts
*Afro Celts en Discogs
*Afro Celt Sound System en Global Village Idiot
Geoffrey Oryema

**Geoffrey Oryema** es un conociu músicu ugandés de música étnica, afro-rock i pop-rock. A los 28 añus, i ebiu a la ditaura d'Idi Amin, Oryema ahuyó del su pais agarrau a las baheras dun camión endispués de que el su pairi espenara, esmiençandu una via nel essíliu. Ogañu enas sus cancionis mantién vivas las luengas que gastaba cuandu nuevu -suahili i acholí-

Oryema opuló entrinacionalmenti endispués de la salia al mercau del su álbum *Beat the border*. Entri otrus, á colabutau con Peter Gabriel, en cuyu sellu discográficu s'editarun los tres primerus discus d'Oryema hata el su alcuerdu cona Sony International.

En Júliu 2005, tocó nel conciertu LIVE 8: Africa Calling (en Cornwall) i conos 1 Giant Leap nel Live 8 d'Edimbulgu.

## Discografia
* *Exile* (1990)
* *Beat the Border* (1993)
* *Night to Night* (1996)
* *Spirit* (2000)
* *The Odysseus/Best Of* (2002)
* *Words* (2004)

## Atihus
*Ficha en Afromix.org En ingrés
*Ficha en Realworld Records En ingrés
Tomás Chiscano Andújar

**Tomás Chiscano Andújar** (1938), maestruscuela i escrebiol serón.

## Biografía
Tomás tuvu nacencia en Villanueva la Serena. Trebahó de maestruscuela. Hueraparti la su labutación docenti, tien escritu en várius periódicus rehionalis i revistas. Está hubilau, anque acontina escrebiendu. Tamién es hundaol el coletivu Villanueva *Porticvs*.

Amás espubricó un parabreru castú entitulau *Vocabulario serón*, andi s’arrecohin vozis cumu *jarca, sandunga, candongo, ajunque* u *jariego*. Amás enclui angunas las parabras ténicas pretenecientis a la herga las artis gráficas u un apendis con locucionis i frasis hechas.

## Obra
Esti autol serón tien escritas várias obras, angunas inéditas, lo mesmu de velsu qu’en prosa. Espubricaus tien dos librus puemas, veloquilus estus:
* *Todavía*.
* *Borbotones de ensueños*.

## Premius i reconocencias

Cumu escrebiol tien ganau angunus prémius tamién, tantu en Estremaura cumu huera della. Son veloquí estus:
* Primel prémiu "Lecturas" con *La plaza de San Cristóbal* (narración) en 1975, Barcelona.
* Primel prémiu en tema local nel "II certamen literario Santiago y Santa Ana" con *Si alguna vez* (puema) tamién nel 1975, en Villanueva la Serena.
* Primel prémiu enos "VII Juegos Florales de la Poesía ‘AGLA’" i prémiu "Rafael Gómez Castell" con Floreció (puema) en 1987, Montihu.
* Finalista enos I, III i IV "Premios Antonio García-Oriozabala" qu’olganiza el diáriu HOY enos añus 1981, 1983 i 1984 al respetivi.

## Bibliografia
* Tomás Chiscano Andújar, *Vocabulario serón*, Carisma libros, Badahós, 2007.
* Tomás Chiscano Andújar, *Borbotones de ensueño*, Beturia, Mairil.
Carmen Vera

**Carmen Vera**, puetisa pacensi, autora *Sabor a tierra abierta*.

## Biografía
Carmen Vera es natural de la localiá pacensi de Huenti el Arcu, anque está atiha a la zona La Serena. Tuvu nacencia nel 1941. Es aficioná al escrebieru i tien espubricaus angunus puemárius. Participó nel congressu APLEX el 2004, en Caçris, andi recitó angunus los puemas el su nuevu libru.

## Obra
Destaca *Sabor a tierra abierta*, libru compuestu pol trentiquatru puemas en castú. Nellus se hazi onol al campusinu i al pastol i a la via, en heneral, rural. Es una puetisa que preteneci a la escuela chamiciana, pol estilu i tema, anque la luenga se halla bastanti mas castellanizá qu'en Chamizo.

## Bibliografia
*Carmen Vera, *Sabor a tierra abierta*, 2004.
Estesícoru

**Estesícoru** (en griegu Στησίχορoς) hue un cantautol griegu el sigru VI e. C.

## Via
El su nombri de verdá era Tísia, Estesícoru era un moti pola su albeliá derihiendu corus. Gaspaleó pal sigru VI e. C. en Sicília i Sul d’Itália. Son mu poquinus los datus que se tien dél. El artículu la Suda lo has ihu d’Uforbu, Ufemu u, sigún otrus, d’Uclidi, Ietu u Esíodu, lo qual demuestra el pocu alcuerdu qu’abia. Ubu dos helmanus, Elianati i Mamertinu, lehislaol i matemáticu —siguru pitagóricu— al respetivi.
 
Las huentis polo heneral endican qu'era de la ciá siciliana de Ímera, puebrá con colonus hónius i dórius. La própia Suda asseñala qu'otrus crein sel de las Mataurias, nel continenti, hundá polos lócrius. Seya cumu seya, Estesícoru tuvu relación conas dos ciais. 

S'eicó professionalmi al canti i a la música, compusiendu pol encargu u cantandu enas fiestas. Trebahal lo bichó en Ímera quasi que tol tiempu, anque se conoci que se movió polas colónias griegas en Itália i qu’enclusu aballó pa Grécia, andi participaria en certámin puéticus i enas prencipalis fiestas localis, cumu las d’Esparta. Se cuenta que, cumu escrebió un puema contra Elena, a la que los espartanus tinian pol diosa, se queó ciegu i que pa enmendalu, escrebió la *Palinodia* a la mesma, ena que has alabáncia. Assina arrecuperó la vista. El atihu con ciertas ciais i el su papel social hizu qu'andara en política. Enos sus testus mienta cúmu convenció a los de Ímera paque premitieran que Falari se hiziera tiranu la ciá. 

## Obra
Hue unu los cantautoris mas prolíficus la Antigüeá. Los alehandrinus eitarun 26 librus puemas suyus i tamién hue mu mentau enas obras los antíguus, polo que se conselvan, hunta las hallauras papirácias, muchus framentus. Namás se sabi que lo estuyara monograficamenti Cameleonti, de la escuela peripatética. Estesícoru hue el gran difusol la lírica coral rescrebiendu sobri temas crássicus de la mitolohia i épica omérica, assín cumu temas tradicionalis las curturas dórias, hónicas i tamién própias los lócrius (polo que se l'atihaba cona colónia lócria las Mataurias).

Los sus puemas tratan sobri los ciclus tebanus, leyendas tessálias, etólias i albarcan temática omérica i posomérica, cumu retornus, la estruición Troya, Elena, ec. La su ficáncia anti el testu oméricu has que lo imiti con angunas variacionis paí —mas que ná, polas dessihéncias el metru—, enclusu llegandu a quasi la cópia. En tratandu mitus i temas popularis, Estesícoru consiguió gran nombreria ena Antigüeá.

## Abreviaturas
Esti autol alcibi l'abreviatura *Stesich.* procedenti del su nombri latinizau *Stesichorus*.

## Huentis

## Bibliografia
* Safo-Poetas arcaicos, *Lírica*, entrod., trad. i notas P. Rodríguez Adrados, Gredos, Mairil, 1982.
* Liddell H., G., Scott R., *A Greek-English Lexicon*, Oxford, 1996.
* VV. AA., *Antología de la poesía lírica griega*, entrod. i trad., Alianza, Mairil, 2001.
Modern Talking

**Modern Talking** [ˈmɑːdəɾn ˈtɔːkɪŋ] hue un dúu música eletrónica alemán, holmau pol Thomas Anders i Dieter Bohlen. 
## Estória
La estória el grupu está marcá polos artibahus i las continas descusionis entri los sus miembrus. Tuvun un gran éssitu ena décaa los 80, al final de la quala el grupu se disolvió, ebiu en gran parti a la poca professionaliá de Thomas Anders, quien llevaba a la su nóvia a los estuyus de gravación. Nu hue hata 1998 quandu se púu vel al grupo uniu pol primel vezi endispués de mas de dies añus, con el discu recopilatóriu *Back for Good* (Güerta a lo güenu ), a partil del qual otuvierun mu güenus puestus enas listas.

## Discografia
* *The 1st Album* (1985)
* *Let's Talk About Love* (1985)
* *Ready for Romance* (1986)
* *In the Middle of Nowhere* (1986)
* *Romantic Warriors* (1987)
* *In the Garden of Venus* (1987)
* *Back For Good* (1998)
* *Alone* (1999)
* *Year Of The Dragon* (2000)
* *America* (2001)
* *Victory* (2002)
* *Universe* (2003)
Deolinda

**Deolinda** es un grupu música populal portuguesa.

## Estoria
Deolinda nació nel 2006 cumu proyeutu música populal portuguesa, quandu Pedro i Luís conviarun a Ana a cantal unas cancionis que tinian escritas. El esprimentu cuahó i dende altuenci el grupu, cona encorporación el contrabahista Zé Pedro, s’á eicau al componieru andi se topan fadu, músicas tradicionalis portuguesas i pop. Lo holmarun quatru músicus que vinian de destintas esperéncias musicalis (jazz, música crássica, música énica i tradicional).
 
El su son es frescu, chanu i delicau, con arregrus mu cudiaus que van dende las melodias mas comparantis al fadu cumu *Fado castigo* hata las mas populosas i animás cumu *Fon-fon-fon*. El cenzillu *Clandestino* es el que bandea las arrádius portuguesas ogañu.

## Biembrus
* Ana Bacalhau: vozis.
* Zé Pedro Leitão: contrabahu, vozi.
* Pedro da Silva Martins: quitarra crássica i vozis. Es el letrista i compositol el grupu.
* Luís José Martins: quitarra crássica, uqueleli, cavacu, guitaleli, viola braguesa, vozis.

## Discografia
* *Canção ao lado* (2008).
Amás tien participiu nel discu *Novos talentos* (2007).

## Atijus
* Páhina oficial el grupu Deolinda
* Espáciu el grupu
Lengua valenciana

El **valencianu** (*valencià*), es un grupu de varieáis románicas palrás traicionalmenti en la mayol parti del Reinu Valéncia, del que toma el nombri, que s'encrúi endrentu el valencianu ociental. Horma un continu en las varieáis palrás al norti i contrasta colas varieais románicas palrás al sudoesti.

## Estoria
### La ''Renaixença'' valenciana
Ena Comunidá Valenciana la Renaixença discurri a pocu a pocu, peru mesmamenti tien mucha emportancia endrentu dela sociedá valenciana. Poemus dizil que tien nacencia cona espubricación dela poema *Lo somni* de Vicente Salvà. A partil d'essi hechu esmençará a crecel l'enterés pola literatura crássica valenciana i pola lengua valenciana del momentu, huendu espubricau nel añu 1839 un dizionariu valencianu-castillanu. Pala metá'l siegru XIX angunus escrivientis (Wenceslao Querol, Teodor Llorente, Constantí Llombart) espiençan a echal literatura en valencianu, dandu nacencia ala final al periódicu *Lo Rat Penat* ("el murciégalu") en 1874. En 1878 se hunda un bandu coltural valencianeru qu'agarra tamién el nombri'l periódicu i que celebrará concussus literarius (*los Jochs Florals*), chalras, atividais... i sostribará económicamenti la criación literaria en valencianu. No estanti, n'esta associación no avía tranquileza denguna, pos endrentu della convivían dos tiraerus afrentaus que reñían de continu: por un lau, el bandu conservanti, hormau por aristócratas i burguesis que tenían el valencianu comu una lengua liquiamenti folclórica i afiavan l'españoleu; por otru lau, el bandu progressista, cuyus biembrus eran palrantis naturalis de valencianu, umildis, pogressista i tenían la voluntá de mual la sitación dela lengua valenciana i de revindical el valencianismu. Estus últimus acibierun nel siegru XIX las alabancias dunus pocus de valencianerus, huendu'l más sonau Joan Fuster. La rotura reonda delos dos bandus i la hundación d'algotras associacionis supón la nacencia del valencianismu políticu.

## Atijus p'ahuera
* Ciclopedia wiki en valencianu
* Real Academia de Coltura Valenciana
* Lo Rat Penat
* Associació d'Escritors en Llengua Valenciana
A Naifa

**A Naifa** (en portugués "la faca", anglicismu) es un grupu musical portugués fusión.

## Estória
Nel 2004 el recientimenti esfeneciu João Aguardela hundó el grupu A Naifa con Luís, Maria Antónia i Paulo. Las remanecéncias punk i rock João i las nuevas almiracionis que tuvun del fadu, hizu que A Naifa se conviertiera nuna las bandas mas atípicas el panorama musical portugués, mesturandu las enfruyéncias enclusu estrumentación el fadu con percussionis i quitarras la música populal.

El lirismu la su música nu está nella namás, sinu tamién enas letras las cancionis, criás de puemas autoris portuguesis cumu Adília Lopes, José Mário Silva u José Luís Peixoto. 

Nel 2004 sartarun a las emisoras arrádiu portuguesas con el cenzillu *Música*, del su primel discu *Canções subterrâneas*, eitau pol Sony Music.

Dos añus dispués, en Marçu, espubricarun el segundu discu, *3 minutos antes de a maré encher*, mas consoliau i siguiendu el mesmu cúdiu ena estrumentación i enas letras qu'el anteriol.
 
A primerus el 2008 lançarun el que hue el su tercel discu, *Uma inocente inclinação para o mal*, el qualu, sigún Luís Varatojo es el mas intimista i mas celcanu al fadu eno tocanti a las letras i a la mayol preséncia la quitarra portuguesa. Hue eitau pol Lisboa Records.

Nessi mesmu añu, en Húliu, A Naifa tocarun nel festival música fusión Badahó Badasom.

La su música es sutil, cuentandu cona malancolia el fadu, pero con una nueva holma sintilu, sin llegal a la música comelcial i tapocu sin perdel la duçura i el sintimientu la música tradicional portuguesa.

## Miembrus
* Luís Varatojo: quitarra portuguesa.
* Maria Antónia Mendes: vozis.
* Paulo Martins: bateria.
* João Aguardela († 2009):  bahu. 

## Discografia
* *Canções subterrâneas* (2004).
* *3 minutos antes de a maré encher* (2006).
* *Uma inocente inclinação para o mal* (2008).
* *Não se deitam comigo corações obedientes* (2012).

## Atihus
* Páhina el grupu 
* Bitácora el grupu
* Espáciu pressonal
Terrakota

**Terrakota** es una banda música portuguesa que mescra divelsus estilus d'África (sobri tó de la su costa oesti), Índia u Caribi, entri los qualis destacan el Reggae u el Soukous, criandu un soní fusion "tudo misturado" cumu ellus mesmus izin. El su primel labutu, *Terrakota*, hue frutu de más de dos añus de trebahu i una las sus cancionis ("Bolomakoté") hue lihia pa holmal parti el recopilatóriu *Optimus 2001*. Dispuezinu vendrian los albumis *Humus Sapiens* i *Oba train*.

Amás, nel añu 2008, huerun unu los grupus envitaus al festival Play! Cáceres 2008 celebrau ena capital caçriña.

## Miembrus
* Romì
* Junior
* Alex
* Francesco
* David
* Humberto
* Nataniel

## Discografia
* *Terrakota* (2002)
* *Humus Sapiens* (2004)
* *Oba Train* (2007)

## Huentis

## Atihus
* Myspace. Páhina oficial.
Juan Carlos Rodríguez Ibarra

**Juan Carlos Rodríguez Ibarra** (Méria, 19 jeneru de 1948) es un filólogu i un ex-pulíticu español del PSOE,  hue Presienti la Hunta d'Estremaura duranti 24 añus (1983 - 2007). Dendi el 2008 es professol d'Educacion ena Nuversidá d'Estremaúra. Defiendi el software libri.

## Referencias